ઇંદોર, તા. 14 : દાઉદી વહોરા સમુદાયે દેશને રાષ્ટ્રભક્તિની એક રાહ ચીંધી છે, એમ વડા પ્રધાન નરેન્દ્ર મોદીએ આજે જણાવ્યું હતું. ઇંદોરમાં ઇમામ હુસૈનની શહીદીના સ્મરણોત્સવ `આશરા મુબારકા'માં હાજર રહેલા મોદીને સૈફી મસ્જિદમાં દાઉદી વહોરા સમુદાયના ધર્મગુરુ સૈયદના સાહેબે આવકાર્યા હતા. મોદીએ જણાવ્યું હતું કે વહોરા સમુદાયે મિશન વિકાસમાં અમૂલ્ય યોગદાન આપીને દેશભક્તિની રાહ ચીંધી છે.